Vrasja e Agon Zejnullahut

Vrasja e Agon Zejnullahut ishte një ngjarje e rëndë dhe tragjike që ndodhi më 7 korrik 2025, ku Agon Zejnullahu, një qytetar i komunës së Lipjanit, gjatë arrestimit u mbyt në rrethana ende të paqarta nga 5 oficerë të Policisë së Kosovës, të cilët e kishin shtrirë në mes të asfaltit dhe ishin mbi të, të gjithë njëkohësisht duke tentuar ta lidhnin dhe arrestonin. Agoni gjatë kësaj ngjarje nuk ishte në kontroll të veprimeve të tij pasi ishte në ndikim të alkoolit apo ndonjë substance tjetër, por ishte i paarmatosur. Njëri nga policët fillimisht e kishe spërkatur me sprej me piper, pra ai nuk shihte mirë por as nuk mund të rezistonte kur po e arrestonin, rreziku që ai mund të shkaktonte ishte neutralizuar. Agoni tashmë kishte ndërruar jetë kur policët ende po mundoheshin ta ngrinin dhunshëm në këmbë që ta fusnin në veturë të policisë, kur arriti ambulanca mjekët e gjetën pa shenja jete. E gjithë ngjarja para dhe pas arrestimit të tij ishte kapur nga kamera të shumëta të sigurisë dhe në gjirime të kalimtarëve të rastit ku shihet vrasja brutale.

 Reagime 
Ngjarja ka shkaktuar reagime të shumta nga familjarët, shoqëria civile, dhe analistë të ndryshëm. Ata kanë kërkuar zbardhjen e shpejtë të ngjarjes dhe dënimin e autorëve. Gjithashtu, organizata të ndryshme kanë organizuar protesta dhe tubime për të kërkuar drejtësi për Agon Zejnullahun.

Brutaliteti policor po përballet me pakënaqësinë e qytetarëve pasi ka pasur edhe shumë raste të tjera të përdorimit të paarsyeshëm të forcës ose tejkalimit të kompentencave policore, si në rastin e rrahjes së një qytetari në Klinë në oborrin e shtëpisë nga 3 policë pas prangosjes, gjatë arrestimit të tij, ose në Ferizaj gjatë arrestimit të personit të gabuar për sulmin me thikë ndaj disa personave të komuniteteve pakicë,. Në një rast tjetër në Gjakovë polici i uniformuar së bashku me djalin e tij rrahin brutalisht dy persona në lokalin e tyre. Përveq shumë rasteve të tjera në kohët e fundit.

 Pasojat 
Vrasja e Agon Zejnullahut ka nxitur një debat të gjerë në mediat shoqërore dhe në media tradicionale mbi sigurinë dhe rendin publik në Kosovë. Prokuroria dhe Gjykata e Prishtinës kanë nisur hetimet për zbardhjen e ngjarjes dhe gjykimin e autorëve.

 Shiko edhe 

 Policia e Kosovës
 Brutaliteti policor
 Vrasja e Klodian Rashës
 Krimi në Kosovë

 Referime 

Kategoria:Vrasje nga Policia e Kosovës
Kategoria:Vrasje në Lipjan
Kategoria:Brutalitet policor